
Alsószentiván Község Önkormányzat Képviselő-testületének

28/2015. (XII. 21.) önkormányzati rendelete

a temető és a temetkezés rendjéről

Alsószentiván Község Önkormányzat Képviselő-testülete a temetőkről és a temetkezésről szóló 1999. évi XLIII. Törvény 41. § (3) bekezdés felhatalmazása alapján az Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

1. Általános rendelkezések
1.§ (1) A rendelet hatálya kiterjed Alsószentiván Község Önkormányzatának illetékességi területén lévő 0240. helyrajzi számú köztemetőre.

2. A temető rendeltetésszerű használatához szükséges egyéb helyi,

tárgyi és infrastrukturális feltételek

2.§ (1) Alsószentiván Község Önkormányzata biztosítja a temető rendeltetésszerű használatához szükséges építmények, közművek egyéb tárgyi és infrastrukturális létesítmények, valamint a közcélú zöldfelületek karbantartását, szükség szerinti felújítását és gondozását.

(2) A temetőben polgári, valamint egyházi szertartással történő temetés egyaránt lebonyolítható.

(3) A köztemető fenntartását és üzemeltetését Alsószentiván Község Önkormányzata saját maga látja el.

(4) A temetőnek és létesítményeinek alkalmasnak kell lennie az elhaltak felravatalozására, gyászszertartásuk lebonyolítására és eltemetésükre, ugyanakkor meg kell felelnie az elhaltak iránti kegyelet igényeinek, és lehetővé kell tennie a temetkezési tevékenység, temetkezési szolgáltatás korszerű lebonyolítását.

(5) A temető fenntartásával és üzemeltetésével kapcsolatos feladatok ellátását a jegyző ellenőrzi.

3. A temető és ravatalozó használatának és igénybevételének szabályai

3.§ (1) A temetőben az elhaltak felravatalozására alkalmas ravatalozót tart fenn az önkormányzat.

(2) Ravatalozni csak a temető ravatalozójában szabad.

(3) Az elhunytat a ravatalozásig hűtőben kell elhelyezni.

(4) A ravatalozóban az elhunytat a temetést megelőző 6 órában lehet elhelyezni.

(5) A ravatalozóhelyiséget a temetés előtt legalább fél órával ki kell nyitni.

4. A temetési hely gazdálkodási szabályai

4.§. (1) A temetőt utak, cserjesorok révén jól elkülöníthető sírhelytáblákra, azon belül sírhelysorokra kell felosztani.

(2) A sírhelyek felhasználása csak egymást követő sorrendben történhet.

(3) A betelt parcellákat az utolsó temetés napjával le kell zárni. A lezárt sírhelyparcellába temetni csak a rátemetés szabályainak betartásával lehet.
5. A sírhely méretezése, sírjelek alkalmazása, a kegyeleti tárgyak,

növényzet elhelyezése, a sírgondozás szabályai

5.§ (1) Temetésre használható sírhelyek:
a) 1 személyes sírhely: 2,10 m x 0,90 m

b) 2 személyes sírhely:2,10 m x 1,90 m
c) Urnafülke (kolumbárium):0,30 m x 0,30 m x 0,30 m

d) Urnasírhelyek: 2,10 m x 0,90 m

e) Szociális parcellában földbe temetett urna hely hossza 0,80 m, szélessége 0,60 m, mélysége legalább 1,00 m.

(2) A sírgödör mélysége 2,0 m. A mélyített sírhely mélysége 2,50 m. Koporsós rátemetés esetén úgy kell mélyíteni, hogy a felülre kerülő koporsó aljzata legalább 160 cm mélységbe kerüljön. A sírgödröt az üzemeltető hozzájárulásával természetes - a talajban lebomló - anyaggal burkolni lehet. A sírok egymástól való távolsága 0,60 m. A már meglévő sírok esetében a feltételeket adottnak kell tekinteni.

(3) A temetési hely felett az rendelkezik, aki megváltotta. A rendelkezési jog gyakorlása a temetési helyre helyezhető személyek körének meghatározására, síremlék, sírjel állítására és mindezek gondozására terjed ki.

(4) Urnát urnafülkébe, urnasírhelybe, illetve rátemetéssel sírhelybe lehet elhelyezni. Urnasírhelybe, illetve rátemetésnél az urnát, úgy kell elhelyezni, hogy az a talaj szintjétől legalább 1 m mélységbe kerüljön.

(5) Urnasírhelybe, illetve rátemetéssel sírhelybe maximum 4 db urna helyezhető el.

(6) Síremlék felállításához az üzemeltető engedélye szükséges. Síremlék a sírhely határain túl nem terjedhet, kegyeletet, közízlést nem sérthet. Síremlék, csak előre gyártott elemekből létesíthető, helyszíni készítése tilos. Síremlék, sírszegély alá betonkeret készítése kötelező.

6. A temetőben a kegyeleti közszolgáltatás feltételei, a temetési hely megváltásának és újraváltásának díja, a temető fenntartási hozzájárulás díja, illetve a létesítmények és az üzemeltető által biztosított szolgáltatások igénybevételének díja

6.§ (1) A temetési hely feletti rendelkezési jog időtartama (használati ideje) 25 év.
(2) A temetési hely feletti rendelkezési jog a (3) bekezdésben foglalt kivétellel meghosszabbítható (újraváltható). A meghosszabbítás legrövidebb időtartamára az (1) bekezdésben foglaltak az irányadók.

(3) A meghosszabbítás nem tagadható meg, kivéve akkor, ha a temető tulajdonosa bizonyítja, hogy a területet átalakítja vagy más célra kívánja felhasználni. Erről a temetési hely felett rendelkezni jogosult nyilatkozatot tehet.

(4) Megszűnik a rendelkezési jog gyakorlása, ha a használati idő meghosszabbítás hiányában lejár, illetve, ha a temetési hely megszűnik.
7.§ (1) Alsószentiván Község Önkormányzatának Képviselő-testülete a temető üzemeltetésével és fenntartásával kapcsolatosan felmerült szükséges és indokolt költségek alapján a temetési helyek díjait és újraváltási díjait – melyek az áfát tartalmazzák - az alábbiak szerint állapítja meg:
a) 1 személyes sírhely: 5.000,- Ft

b) 2 személyes sírhely: 10.000,- Ft

c) Urnafülke (kolumbárium): 20.000,- Ft

d) Urnasírhelyek: 5.000,- Ft.

(2)A temetési helyek díjait, újraváltási díjait az Alsószentiván Község Önkormányzata házipénztárába kell befizetni.

(3) Köztemetés esetén és díszsírhely adományozásakor sírhelydíj nincs.
8.§ (1) Díszsírhelyeket külön kell kijelölni.

(2) Díszsírhelyet a haza, a közösség, a község érdekében kiemelkedő tevékenységet végzett és maradandó érdemeket szerzett személyek részére örök temetkezési helyéül adományozható.

(3) A díszsírhelyekért megváltást nem kell fizetni.

(4) Díszsírhelybe a polgármester engedélyével az elhalt házastársa is eltemethető.

(5) A díszsírhelyek gondozása a hozzátartozók, azok hiányában az önkormányzat feladata.

9.§ (1) A temetőben vállalkozásszerűen munkát végzőknek temető-fenntartási díjat nem kell fizetniük.

(2) A temetői létesítmények, illetve az üzemeltető által biztosított szolgáltatások igénybevétele ingyenes.

(3) A temetőbe történő behajtás ingyenes.

7. A temetési szolgáltatás, illetőleg a temetőben végzett egyéb vállalkozói tevékenységek ellátásának temetői rendje

10.§ (1) A temetőben tilos minden olyan magatartás, amely a kegyeleti érzést sérti, a látogatókat megbotránkoztatja.

(2) Járművel a temetőben csak halott szállítás és a temető üzemeltetéssel kapcsolatos tevékenység esetén szabad közlekedni.

(3) A temetőben tűzgyújtás, szemetelés, a növényzet károsítása, sírok és síremlékek rongálása tilos.

(4) A temetőben temetkezési szolgáltatást csak temetkezési tevékenységre engedéllyel rendelkező vállalkozás végezhet.

(5) A temetőben a szemét összegyűjtésére, tárolására szolgáló helyet, vízvételezési lehetőséget kell biztosítani.
11.§ Alsószentiván Község Önkormányzat által fenntartott temető nyitva tartása nincs korlátozva.
12.§ (1) A temetőben temetőgondnokot kell alkalmazni. A temetőgondnok feladata a temető, a ravatalozó tisztán és rendben tartása, e temető rendjének felügyelete.
(2) A temetőgondnok vezeti a nyilvántartásokat, ügyeli a temetés és a szertartás lebonyolítását, a temetőben folyó munkákat.

8. Szociális temetés
13. § (1) A szociális temetéseknek a koporsós és urnás temetések esetében egyaránt a 0240. helyrajzi számú önkormányzati temető ad helyet.

(2) A temetőn belül a koporsós és urnás temetések számára szociális temetkezési helynek az I. parcella 7. sora ad helyet.

(3) Szociális temetést az elhunyt személy eltemettetője írásban az Alapi Közös Önkormányzati Hivatal Alsószentiváni Kirendeltségénél (továbbiakban: Hivatal) igényelhet, amennyiben az elhunyt utolsó ismert lakóhelye Alsószentiván. Az igénybejelentésnek tartalmaznia kell az igénylő azon nyilatkozatát, hogy az eltemettető vagy az általa felkért személy mely temetkezési szolgáltatásokat vállalja.

(4) A szociális temetés igénybejelentését ezen rendelet 1. melléklete szerinti nyomtatványon kell megtenni.

(5) A szociális temetés igénylését követő 1 munkanapon belül az igénybejelentést a Hivatal a szociális temetést lebonyolító szervezet részére továbbítja.

9. Záró rendelkezések
14.§ (1) Ez a rendelet 2016. január 1. napján lép hatályba.

(2) Hatályát veszti a „temetőkről és a temetkezés rendjéről szóló” 3/2001. (II. 19.) önkormányzati rendelet.

  Nagy Lajos






Csalovszkiné Mezei Zsuzsanna

polgármester








jegyző

KIHIRDETÉSI ZÁRADÉK

A rendelet a mai napon kihirdetésre került.

Alsószentiván, 2015. december 21.

Csalovszkiné Mezei Zsuzsanna

jegyző
1.melléklet a 28/2015. (XII. 21.) önkormányzati rendelethez

Kérelem

Szociális temetés igényléséhez

Alulírott

Név (születési név is) …………………………………………………………………………...

Születési helye, ideje:………………………..…………………………………………………

Személyi igazolvány száma:……………………………………………………………………

……………….…………………………………………………………..szám alatti lakos, mint eltemettetésre kötelezett szeretném kérni az önkormányzattól a szociális temetés igénybevételét az alábbi elhunyt személy eltemettetéséhez:

Elhunyt személy neve (születési név is):……………………………………………….………

Születési helye, ideje:…………………………………………………………………………..

Bejelentett lakcíme:…………………………………………………………………………….

Halál bekövetkezett időpontja:…………………………………………………...………...…

Nyilatkozatozom, hogy a következő temetkezési szolgáltatásokat magam végzem el


igen 
nem
vagy az általam felkért személy közreműködésével, végzem el: 
igen 
nem
a) az elhunyt temetésre való előkészítése (mosdatása, felöltöztetése), igen 
nem
b) sír vagy urnasír kiásása és visszahantolása, 
igen 
nem
c) koporsó, urna gépjármű nélküli szállítása a temetőn belül,
igen 
nem
d) a sírba helyezés vagy urnaelhelyezés 
igen 
nem
*A megfelelő rész aláhúzandó!
Az általam felkért személy neve: ……………………………………………….…………….

Születési helye, ideje: …………………………………………………………………………..

Személyi igazolvány száma:…………………………………………………………………...

Lakcíme:………………………………………………………………………………….…….
Büntetőjogi felelőségünk tudatában, kijelentjük, hogy a szociális temetés igénybevétele során nem ajánlunk fel, illetve a személyes közreműködés esetén pedig nem fogadunk el semmilyen ellenszolgáltatást,

Kérelmemet az alábbiakkal indokolom:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………...

…………………………, 20……………………


…………………………
………………………..



eltemettetésre kötelezett
eltemettetésre kötelezett



által felkért személy

Kötelezendően csatolandó melléklet: Halotti anyakönyvi kivonat vagy Halott vizsgálati bizonyítvány

